techiaith/cofnodycynulliad_en-cy huggingface dataset:
English: Well, in reality, we have been forced to work differently and we have been forced to engage more, and more regularly, with the public and with the institutions. Of course, this medium that we are currently using, Zoom, has been key to all of that. Because I am a little older than yourself, sir, and I am retiring at the end of this Senedd term, I have - as have two other Members of the Government - had to work from home and haven't been able to travel. That has meant that I feel that I have a greater focus on what's happening in the sector, because we have been holding these regular meetings. Important issues, like those discussions on new developments, which we may move on to later this morning, in terms of the contemporary art gallery and developments in Theatr Clwyd and the football museum - these things, to the extent that they can be developed during this period so that the plans are in place - . These organisations are ready to go when that's possible. So, we have been able to focus ministerial work and the work of officials more on engagement and discussion. The best example, perhaps, is in tourism. I think that we've had 40 meetings, that's a meeting a week, virtually - and we had a meeting yesterday, as it happens - with representatives of the events sector and the tourism sector across Wales, which means that those working in the sector, and businesses and institutions, know exactly what the Government's thinking is.
Welsh: Wel, mewn gwirionedd, cael ein gorfodi i wneud pethau yn wahanol, a chael ein gorfodi i ymgysylltu mwy, ac yn fwy cyson, gyda'r cyhoedd a gyda'r sefydliadau. Wrth gwrs, mae'r cyfrwng yma yr ydym ni arno fo ar hyn o bryd, Zoom, wedi bod yn allweddol yn hynny i gyd. Oherwydd fy mod i bach yn hŷn na chi, syr, ac yn wir yn ymddeol ar ddiwedd y tymor yma, dwi wedi gorfod - fel mae dau aelod arall o'r Llywodraeth - gweithio o adref a ddim yn gallu mynd i unman. Mae hynny wedi golygu, dwi'n teimlo, fod gen i fwy o ffocws ar beth sy'n mynd ymlaen yn y sector, oherwydd ein bod ni wedi bod yn cynnal y cyfarfodydd yma. Mae'r pethau o bwys, fel trafodaethau ynglŷn â datblygiadau newydd efallai y down ni i'w trafod nhw nes ymlaen y bore yma, ynglŷn â'r amgueddfa bêl-droed a'r amgueddfa gelf gyfoes a datblygiadau Theatr Clwyd - mae'r pethau yma, i'r graddau y maen nhw wedi gallu cael eu datblygu yn ystod y cyfnod yma, fel bod y cynlluniau mewn llaw - . Mae'r sefydliadau yma yn barod i fynd, pan fydd hynny'n bosib. Felly, ffocysu'r gwaith gweinidogol a gwaith swyddogion yn fwy ar ymgysylltu a thrafod. Yr enghraifft orau, efallai, ydy'r ochr twristiaeth. Dwi'n meddwl ein bod ni wedi cael 40 o gyfarfodydd, bron yn wythnosol - cawsom ni y diwethaf ohonynt ddoe, fel mae'n digwydd - efo cynrychiolaeth o'r sector digwyddiadau a'r sector twristiaeth ar draws Cymru, sy'n golygu bod y sawl sy'n gweithio yn y maes, a'r busnesion yn y maes, a'r sefydliadau yn y maes yn gwybod yn union beth yw meddwl y Llywodraeth ar unrhyw adeg.
English: Thank you. Before I move on, I just wanted to return to Jason Thomas, who said that we needed to keep an eye on what's happening in England because the rules are different there. Would you perhaps change decisions on what you do here, in terms of what opens and when, if there was success in England with some of the processes that they follow there? I don't know if Jason wants to come back or if the Minister wants to respond to that.
Welsh: Diolch. Cyn imi symud ymlaen, roeddwn i jest eisiau gofyn rhywbeth yn ôl i Jason Thomas, a oedd yn dweud bod yn rhaid inni gadw llygad - dwi'n credu mai dyna oedd eich geiriau - ar yr hyn sy'n digwydd yn Lloegr achos bod y rheolau'n wahanol. A fyddech chi efallai'n newid canlyniadau'r hyn rŷch chi'n ei wneud yn fan hyn - er enghraifft, beth sy'n agor a phryd - pe bai yna lwyddiant yn Lloegr gyda'r rhai o'r prosesau hynny? Dwi ddim yn gwybod a yw Jason eisiau dod yn ôl, neu a yw'r Gweinidog eisiau ateb hynny.
English: Yes, of course.
Welsh: Ie, siŵr.
English: Great, and it would be good if we could get a note on the details of the cultural contract. It certainly sounds very interesting, but we don't necessarily have time to scrutinise that further now. But thank you for that. If we can move on to questions from David Melding on the arts. Thank you.
Welsh: Grêt, a byddai'n dda inni, efallai, gael nodyn ynglŷn â manylion y contract diwylliannol. Yn sicr, mae'n swnio'n ddiddorol, ond mae diffyg amser o ran sgrwtineiddio'n fwy ar hynny nawr. Ond diolch yn fawr iawn am hynny. Symud ymlaen at gwestiynau felly gan David Melding ar y celfyddydau. Diolch.
English: Thank you, Chair. Just to return to the Minister's point on virtual and digital activities, of course, these have been very successful indeed and, as you say, they've reached new audiences, but it's difficult for organisations to make money via those sources. So, just to link to David Melding's point on to what extent those organisations and institutions can be financially more self-sustaining, would you accept that the digital activities aren't going to be the solution to this? They're very positive in many ways - they keep people in work in the sector, they bring in new audiences, particularly for things such as opera - but they're not going to solve the financial problems, are they?
Welsh: Diolch, Cadeirydd. Jest yn mynd nôl at y pwynt a wnaeth y Gweinidog ynglŷn â'r gweithgareddau digidol, y gweithgareddau virtual, wrth gwrs, mae'r rhain wedi bod yn hynod o lwyddiannus ac, fel rydych chi'n dweud, wedi cyrraedd cynulleidfaoedd newydd, ond mae'n anodd i sefydliadau wneud arian drwy'r ffynonellau yna. So, jest i gyplysu gyda'r pwynt roedd David Melding yn ei wneud ynglŷn ag i ba raddau y bydd y sefydliadau yna yn gallu bod yn fwy self-sustaining yn ariannol, a fyddwch chi'n derbyn bod y gweithgareddau digidol ddim yn mynd i fod yn ateb i hyn? Maen nhw'n hynod o bositif mewn llawer o ffyrdd - yn cadw pobl yn gweithio yn y sector, yn creu cynulleidfaoedd newydd, yn enwedig i bethau fel yr opera - ond dydyn nhw ddim yn mynd i ddatrys y problemau ariannol, nag ydyn nhw?
English: Well, no, they don't solve the financial problems in one way, but they do increase audiences, and that is part of the mission of any Government that takes culture seriously, because culture isn't something for the people who describe themselves as being cultured. And I'm repeating the words of my great mentor Raymond Williams in talking in these terms, but culture belongs to everyone, and an opportunity for everyone to participate is crucial. And I do think that the emphasis on digital and the accessibility of arts and performance in all kinds of settings and scenarios on digital platforms is a move that I hope will attract more and more, particularly people from younger generations, because this closely links with the new curriculum in our education system. And providing accessibility to culture of all kinds is just as important in my view as numeracy and literacy.
Welsh: Wel, dydyn nhw ddim yn datrys y problemau ariannol mewn un ffordd, ond maen nhw yn cynyddu cynulleidfa, ac mae hynny yn rhan o genhadaeth unrhyw Lywodraeth sydd yn cymryd diwylliant o ddifrif, oherwydd nid rhywbeth i'r bobl sydd yn galw eu hunain yn ddiwylliedig yw diwylliant. Ac mae diwylliant - rydw i'n adrodd geiriau fy mentor mawr Raymond Williams wrth siarad fel hyn - mae diwylliant yn perthyn i bawb, ac mae cyfle pawb i gyfranogi yn allweddol. Dwi'n meddwl bod y pwyslais ar y digidol ac ar hygyrchedd celfyddyd a pherfformio mewn pob math o sefyllfaoedd ar lwyfannau digidol yn symudiad, dwi'n gobeithio, fydd yn denu mwy a mwy, yn enwedig o'r genhedlaeth iau, oherwydd mae hyn yn cysylltu, wrth gwrs, yn agos â'r cwricwlwm newydd yn ein cyfundrefn addysg ni. Ac mae cael hygyrchedd i bob math o ddiwylliant yr un mor bwysig yn fy nhyb i ag ydy llythrennedd a gallu rhifyddol.
English: Thank you. I think Steffan Roberts and Jason Thomas wanted to make a contribution. I'm not sure who's going to go first. Jason, perhaps.
Welsh: Diolch. Fe wnes i weld Steffan Roberts a Jason Thomas, a dydw i ddim yn siŵr pwy oedd yn gyntaf, felly pwy bynnag sydd eisiau mynd yn gyntaf. Jason.
English: Steffan, did you want to add to that?
Welsh: Steffan, oeddech chi eisiau ychwanegu at hynny? Steffan Roberts.
English: Sorry, the Minister's disappeared from my screen, and so he may be having some problems, but Steffan Roberts, do you want to come in at that point?
Welsh: Steffan Roberts. Sori, mae'r Gweinidog - ar fy sgrin i, ta beth - wedi diflannu, felly efallai ei fod e'n cael problemau gyda'r cyfrifiadur, ond Steffan Roberts, ydych chi eisiau dod i mewn ar hynny?
English: Thank you. Given that we seem to have lost the Deputy Minister, we will take a technical break, unfortunately, but, after that technical break, hopefully everyone will be back. Thank you.
Welsh: Diolch. Yn sgil y ffaith ein bod ni wedi colli'r Dirprwy Weinidog ar y sgrin, dŷn ni'n mynd i gymryd brêc technegol, yn anffodus, ond, ar ôl y brêc technegol, gobeithio y bydd pawb yn ôl gyda ni. Diolch.
English: Thank you, and apologies for the technical difficulties. We've been able to welcome the Deputy Minister back, so we'll move on to further questions from John Griffiths on heritage, museums and archives. Thank you, John.
Welsh: Diolch, ac ymddiheuriadau am y problemau technegol. Rydyn ni wedi croesawu'r Dirprwy Weinidog yn ôl nawr. Felly, rydyn ni'n mynd i symud ymlaen at gwestiynau eraill gan John Griffiths ynglŷn â threftadaeth, amgueddfeydd ac archifau. Diolch, John.
English: Steffan Roberts, I believe you wanted to contribute at this point.
Welsh: Steffan Roberts, mae gennych chi rywbeth i'w ychwanegu.
English: I would just add that there is an action plan, as the Deputy Minister just mentioned, in place. We've agreed on that action plan with the library and we're working in partnership on it. We've shared that with the committee for your information. There are 34 recommendations. As the Deputy Minister just mentioned, the £750,000 is for next year. The intention there is for us to move quickly on some of those specific recommendations that we can put in place very swiftly next year. So, we'll be focusing on commercial opportunities, engagement, digital engagement, and so on and so forth. So, they are priorities that we can make progress on quickly. Just to also briefly note, we are working on the detail within that £750,000 with the library. There's no specific plan in place at the moment, but we hope to move quickly on that, and the library is working on that as a matter of urgency for the next financial year.
Welsh: Jest i ychwanegu bod yna gynllun gweithredu, fel mae'r Dirprwy Weinidog wedi sôn fanna, mewn lle. Rydym ni wedi cytuno ar gynllun gweithredu gyda'r llyfrgell, gweithio mewn partneriaeth ar y cynllun yma. Rydym ni wedi rhannu hwnna gyda'r pwyllgor er gwybodaeth. Felly, 34 argymhelliad. Fel roedd y Dirprwy Weinidog yn sôn fanna, mae'r £750,000 ar gyfer y flwyddyn nesaf. Y bwriad fanna yw ein bod ni'n gallu symud yn gyflym ar rai o'r argymhellion penodol hynny y gallwn ni roi yn eu lle yn gyflym iawn flwyddyn nesaf. Felly, canolbwyntio ar gyfleoedd masnachol, canolbwyntio ar ymgysylltu, ymgysylltu digidol, ac yn y blaen. Felly, blaenoriaethau y gallwn ni symud ymlaen arnyn nhw'n gyflym. Jest i nodi'n gyflym hefyd, rydym ni yn gweithio ar y manylion o fewn y £750,000 gyda'r llyfrgell. Does dim cynllun penodol mewn lle eto. Rydym ni'n gobeithio symud ar hwnna yn gyflym iawn, ac mae'r llyfrgell yn gweithio ar hynny ar frys ar gyfer y flwyddyn newydd.
English: Thank you very much. Just before I call John Griffiths back, I have read that letter, and clearly I was quite concerned to read that the library couldn't attract someone to that commercial role. A post has been created now, with an existing member of staff developing business elements within the library. Are you confident that the expertise exists within the library to be able to do that? The review proposed a new role. That hasn't been able to be delivered. So, what's your view on that? Are you confident that they will be able to make the necessary changes?
Welsh: Diolch yn fawr iawn. Cyn galw John Griffiths yn ôl, dwi wedi darllen y llythyr hynny ac, yn amlwg, yn eithaf pryderus i ddarllen nad oedd y llyfrgell yn gallu denu rhywun i'r rôl masnachol hynny. Mae'r swydd wedi cael ei chreu nawr, gyda rhywun oedd yna'n barod, i ddatblygu'r elfennau busnes yn y llyfrgell. Ydych chi'n hyderus bod yr arbenigedd yno o fewn y llyfrgell i allu gwneud hynny? Yn sicr, roedd yr adolygiad yn cynnig bod angen rôl newydd. Nid yw hynny wedi gallu digwydd. Beth yw'ch barn chi yn hynny o beth? Ydych chi'n hyderus y byddan nhw'n gallu gwneud y newididadau sydd eu hangen arnyn nhw?
English: Well, they committed to making those changes in the discussions that we've had just this week, and so I trust in them to do that. And I've been given direct assurances in discussion with the chief executive and the president of the library. Meri Huws has agreed to remain in post until we've been able to appoint a successor president, because we think it's very important to provide that resilience of management for the very reasons that you've described, Chair, namely this need to continue to look outwards, which is so crucial for a national library. I always thought that it was important for the national library to be a national institution that could engage through other Welsh libraries, be they in the ownership of local authorities or universities or wherever that may be, and that a strong partnership would develop between them and the national library, and that the digital engagement and the activity of the library would increase substantially during this period, until when we hopefully come out of the impacts of the pandemic.
Welsh: Wel, maen nhw wedi ymrwymo i'w gwneud nhw yn y trafodaethau rydym ni wedi'u cael yr wythnos yma, ac felly rydw i'n ymddiried ynddyn nhw i wneud nhw. A dwi wedi cael sicrwydd uniongyrchol mewn trafodaeth fel hyn gan y prif weithredwr a gan lywydd y llyfrgell. Mae hi, Meri Huws, wedi cytuno i aros yn y swydd tan fyddwn ni wedi gallu penodi olynydd fel llywydd, oherwydd rydyn ni'n meddwl ei bod hi'n bwysig iawn i roi cadernid rheolaeth, am yr union resymau rydych chi wedi eu disgrifio, Gadeirydd, sef yr angen i barhau â'r edrych tuag allan sydd yn hanfodol i lyfrgell genedlaethol. Roeddwn i'n wastad yn meddwl ei bod hi'n bwysig i'r llyfrgell genedlaethol fod yn sefydliad cenedlaethol sydd yn gallu cysylltu drwy lyfrgelloedd eraill Cymru, sydd mewn perchnogaeth neu weinyddiaeth llywodraeth leol neu brifysgolion neu beth bynnag ydyn nhw, a bod yna bartneriaeth newydd yn datblygu yn gadarn rhwng y llyfrgell genedlaethol, a bod yr ymweliadau digidol a gweithgaredd y llyfrgell yn cynyddu'n sylweddol yn ystod y cyfnod yma, hyd at yr adeg y byddwn ni wedi, gobeithio, dod mas o effeithiau'r pla mawr.
English: Sorry, John; just a further question from me. In terms of the voluntary redundancies, would you agree that it's unfortunate that any redundancies would have to happen now, given the fact that you have provided this additional funding? Certainly, some of the unions have approached me as Chair, saying that they would have preferred if the library had withdrawn that redundancy programme at any level. Of course, it's wonderful that there will be no compulsory redundancies, but there is certainly a remaining tension with these redundancies happening. What's your view on that?
Welsh: Sori, John; un cwestiwn arall gen i. Ynglŷn â diswyddiadau gwirfoddol, ydych chi'n meddwl ei bod hi'n anffodus bod unrhyw ddiswyddiadau yn gorfod digwydd nawr, yn sgil y ffaith eich bod chi wedi rhoi arian ychwanegol? Yn sicr, mae rhai o'r undebau wedi dod ataf i, fel Cadeirydd, yn dweud y bydden nhw wedi hoffi petasai'r llyfrgell wedi tynnu nôl y cynllun diswyddiadau ar unrhyw lefel. Wrth gwrs, mae e'n wych nad ydyn nhw'n mynd i wneud diswyddiadau gorfodol, ond yn sicr mae yna densiwn o hyd gyda diswyddiadau yn digwydd ynddyn nhw eu hun. Beth yw eich barn chi yn hynny o beth?
English: I don't think it's appropriate for me, as the Minister funding the library, to tell them how to manage the place. I trust in the skills of the board, and we're trying to strengthen the board, too, of course, in terms of representational balance, and I certainly also have full confidence in the current chief executive to operate in a way that will be fair. And we do have to be willing in the public sector to exercise employment policies at a level that standardises the situation between our sponsored bodies and the Welsh civil service. That's what has now happened, given this additional funding, in order to resolve that issue around employment and to provide consistency with the Welsh civil service in terms of employment for those working in the library, so that they are fully aware that they are public servants and recognised as such, and I do think that the internal reorganisation that's happening, led by the chief executive and president, will strengthen the way in which the library will become more sustainable for the future.
Welsh: Dwi ddim yn meddwl ei fod o'n briodol i mi, fel y Gweinidog sy'n cyllido'r llyfrgell, i ddweud wrthyn nhw sut i reoli'r lle. Dwi'n ymddiried yn sgiliau'r bwrdd, ac rydyn ni'n ceisio cryfhau'r bwrdd hefyd, wrth gwrs, o ran cydbwysedd cynrychiolaeth. A'r prif weithredwr presennol, dwi'n sicr yn gallu ymddiried ynddo fo i weithredu hyn mewn ffordd fydd yn deg. Ac mae'n rhaid i ni fod yn barod yn y sector gyhoeddus i arfer polisïau cyflogaeth sydd ar lefel sydd yn cysoni beth sydd yn y digwydd yn y sefydliadau mawr yma rydyn ni'n eu noddi efo'r hyn sydd yn digwydd o fewn gwasanaeth sifil Cymru. Dyna sydd wedi digwydd erbyn hyn drwy'r cyllid ychwanegol ar gyfer datrys y cais cyflog a chysoni amodau'r gwasanaeth sifil o ran cyflogaeth efo'r sawl sydd yn gweithio yn y llyfrgell, fel eu bod nhw'n ymwybodol eu bod nhw'n weision cyhoeddus ac yn cael eu cydnabod yn hynny o beth, a dwi'n meddwl y bydd yr ad-drefnu mewnol sydd yn digwydd o dan arweiniad y prif weithredwr a'r llywydd yn cryfhau'r modd y bydd y llyfrgell yn fwy cynaliadwy at y dyfodol.
English: Thank you. Sorry, John Griffiths.
Welsh: Diolch. Sori, John Griffiths.
English: Steffan Roberts, I believe that you wanted to contribute.
Welsh: Diolch. Steffan Roberts, roeddech chi eisiau cyfrannu ar y pwynt yma.
English: So, the Welsh language is being restored on our house names.
Welsh: Felly, mae'r iaith yn dod yn ôl ar enwau cartrefi.
English: We'll move on, therefore, to the creative industries. Helen Mary Jones.
Welsh: Symud ymlaen, felly, at y diwydiannau creadigol. Helen Mary Jones.
English: Thank you very much, Chair. If I could turn first, Deputy Minister, to plans for a national music strategy, can you give us an update as to where we are in the process of developing that music strategy? Have you reached a point where you've identified priorities for the strategy, and have you commissioned any additional research in order to strengthen or to provide you with further information as to what such a strategy should look like?
Welsh: Diolch yn fawr, Cadeirydd. I droi yn gyntaf, Dirprwy Weinidog, at gynlluniau ar gyfer strategaeth genedlaethol cerddoriaeth, ble ydym ni? Allwch chi ein diweddaru ni ynglŷn â ble ydym ni yn y broses o ddatblygu'r strategaeth? Ydych chi wedi dod at y pwynt lle rydych chi wedi adnabod blaenoriaethau o beth sydd yn debyg o fod yn y strategaeth, ac a ydych chi wedi comisiynu unrhyw ymchwil ychwanegol i gryfhau neu roi gwybodaeth ichi ynglŷn â beth ddylai strategaeth felly bod fel?
English: I will ask Gerwyn Evans, as director, to respond in detail, but, as far as I'm concerned, Creative Wales has developed an action plan specifically for the commercial music industry, and this is crucially important, of course, because the impact of this pandemic has been so grave on the music sector. And I'm grateful to the consultative group of music stakeholders that was drawn together for the way that they have worked with Creative Wales to show us what is possible in this area. And I'll ask Gerwyn to add to that. Thank you.
Welsh: Fe ofynnaf i Gerwyn Evans, fel cyfarwyddwr, i ateb hwn yn fanwl, ond cyn belled â fy mod i yn y cwestiwn, mae Cymru Greadigol wedi datblygu cynllun gweithredol, yn arbennig ar gyfer y diwydiant cerddoriaeth fasnachol, ac mae hwn yn allweddol o bwysig, wrth gwrs, oherwydd bod yr effaith, yn y pla mawr yma, wedi bod mor ddifrifol ar ganolfannau cerdd, a dwi yn ddiolchgar i'r grŵp ymgynghorol rhanddeiliaid cerdd, sydd wedi cael ei ffurfio, a'r modd maen nhw wedi cydweithio â Chymru Greadigol i ddangos inni beth sydd yn bosib inni ei wneud. Ac fe ofynnaf i Gerwyn i ychwanegu, diolch yn fawr, os caf i.
English: Thank you. Jason Thomas, I think you wanted to add a point.
Welsh: Diolch. Jason Thomas, rydych chi eisiau ychwanegu pwynt.
English: Now, in responding to the committee's report on film and major television, the Welsh Government said: 'A robust strategy to support our Screen industry will be a vital part of the wider plans for Creative Wales.' So, can you give us an update as to where we are with that strategy, or is that something that's had to be shelved whilst you've been responding to the crisis?
Welsh: Wrth ymateb i adroddiad y pwyllgor ar gynyrchiadau ffilm a theledu mawr, dywedodd Llywodraeth Cymru: 'Bydd strategaeth gadarn i gefnogi ein diwydiant sgrin yn rhan hanfodol o gynlluniau ehangach Cymru Greadigol.' So, allwch chi ein diweddaru ni ynglŷn â ble ydym ni gyda'r strategaeth yna, neu ydy hyn yn rhywbeth sydd wedi gorfod cael ei roi i un ochr tra eich bod chi wedi bod yn ymateb i'r crisis?
English: No, I wouldn't say that - and, again, I'll ask Gerwyn to add his comments to this. We have been working with partners within the industry to develop guidance so that the screen, film and television industry can get back to work. And that has meant that we've been able to support productions within and outwith Wales. Eleven new productions have been supported during 2020. That includes local productions commissioned by the BBC, Little Door Productions, Willow and Lucasfilm, which we hope - or rather we're certain - will start filming in spring. The priority is to maintain and develop the industry so that Wales continues to be a location that is high on the agenda of any company that wants to produce film and television productions, and we're certain that the investment made by the Welsh Government, and the way in which Creative Wales particularly has worked in collaboration with the University of South Wales and other institutions in terms of training and skills development - . But I will ask Gerwyn to fill in the gaps, if I may.
Welsh: Na, buaswn i ddim yn dweud hynny - ac eto, fe ofynnaf i Gerwyn ychwanegu. Rydyn ni wedi bod yn gweithio efo partneriaid o fewn y diwydiant i ddatblygu canllawiau er mwyn i'r diwydiant sgrîn, ffilm a theledu allu dod yn ôl i weithio. Mae hynny wedi golygu ein bod ni wedi gallu cefnogi cynyrchiadau oddi mewn a'r tu allan i Gymru. Mae 11 o gynyrchiadau newydd wedi'u cefnogi yn y flwyddyn 2020. Mae hynny'n cynnwys cynhyrchu lleol wedi'i gomisiynu gan y BBC, gan Little Door Productions, Willow a Lucasfilm, ac rydyn ni'n gobeithio y bydd - wel, rydym yn sicr sydd yn mynd i ddechrau ffilmio yn y gwanwyn. Y flaenoriaeth yw cynnal a datblygu'r diwydiant sgrîn fel bod Cymru'n parhau i fod yn lleoliad uchel ar restr unrhyw gwmni sydd eisiau cynhyrchu celf a gweithgaredd ffilm a theledu, ac rydyn ni'n sicr bod y buddsoddiad sydd wedi cael ei wneud gan Lywodraeth Cymru, a'r modd y mae Cymru Greadigol yn arbennig wedi gweithio mewn cydweithrediad gyda Phrifysgol De Cymru a sefydliadau eraill ynglŷn â hyfforddiant a datblygu sgiliau - . Mi adawaf i Gerwyn ddweud y gweddill, os caf i.
English: Jason Thomas, you wanted to come in at this point, that's what I understood.
Welsh: Jason Thomas, roeddech chi eisiau dod i mewn, rwy'n credu, dwi ar ddeall, os ydw i'n iawn.